# Portál - Informácie o fyzickej infraštruktúre

## UŽÍVATEĽSKÝ MANUÁL

**Obsah**

[1. Úvod 1](#_Toc8981511)

[2. Prihlásenie do portálu 1](#_Toc8981512)

[2.1 Úvodná stránka 1](#_Toc8981513)

[2.2 Prihlásenie 1](#_Toc8981514)

[3. Práca s portálom 2](#_Toc8981515)

[3.1 Žiadosť o prenájom úsekov 2](#_Toc8981516)

[3.1.1 Ovládanie, práca s mapou 2](#_Toc8981517)

[3.1.2 Odoslanie žiadosti 3](#_Toc8981518)

[3.2 Žiadosť o prenájom stĺpov 4](#_Toc8981519)

[3.2.1 Ovládanie, práca s mapou 4](#_Toc8981520)

[3.2.2 Odoslanie žiadosti 5](#_Toc8981521)

[4. Výsledok šetrenia 5](#_Toc8981522)

[5. Doplňujúce informácie 7](#_Toc8981523)

**SKRATkY**

HDPE high density polyethylene (Polyetylén s vysokou hustotou)

IFI Informácie o fyzickej infraštruktúre

LMB left mouse button (ľavé tlačitlo myši

NDA Non-disclosure agreement (Dohoda o mlčanlivosti)

OP oprávnený poskytovateľ

RMB right mouse button (pravé tlačidlo myši)

ST Slovak Telekom

ST WS Slovak Telekom Wholesale

TPDaKZ tím podpory dokumentácie a koncových zariadení

TŠ technické šetrenie

WS Wholesale

WS KAM Wholesale Key Account Manager


# Úvod

Portál Informácie o fyzickej infraštruktúre slúži k prehliadaniu dostupných úsekov fyzickej infraštruktúry ST a k ich následnému prešetreniu v prípade záujmu zo strany zákazníka. Nasledujúci text vznikol ako manuál pre používanie portálu pre ST WS zákazníkov.

Portál je dostupný na adrese [https://www.telekom.sk/infrastruktura](https://www.telekom.sk/infrastruktura%20). K práci s portálom odporúčame používať webový prehliadač Google Chrome.

# Prihlásenie do portálu

## Úvodná stránka

Po otvorení odkazu uvedeného v Úvode sa užívateľ dostane na hlavnú stránku portálu IFI. Hlavné časti tejto stránky tvorí nadpis s názvom portálu, bočné menu so šiestimi položkami a centrálne okno s obsahom odpovedajúcim jednotlivým položkám menu.

*Obrázok 1 – Úvodný vzhľad stránky (portálu).*

|  |  |
| --- | --- |
| **Pokyny** | úvodné pokyny a základné informácie týkajúce sa portálu IFI. |
| **Žiadosť o prenájme úsekov** | sekcia umožňujúca zadať žiadosť o šetrenie oblasti s požadovanými oblasťami prenájmu úsekov. Prístup umožnený na základe žiadosti. V prípade obmedzenia prístupu len pre jeden modul sa užívateľ stretne s hláškou o nepovolenom prístupe. |
| **Žiadosť o prenájme stĺpov** | sekcia umožňujúca zadať žiadosť o šetrenie oblasti s požadovanými oblasťami prenájmu stĺpov. Prístup umožnený na základe žiadosti. V prípade obmedzenia prístupu len pre jeden modul sa užívateľ stretne s hláškou o nepovolenom prístupe. |
| **Vyzdvihnutie dát** | sekcia, ktorá obsahuje uložené prílohy (výsledky šetrení...) |
| **Zmena hesla** | sekcia zmena hesla, umožňuje užívateľovi zmeniť heslo. |
| **Odhlásenie** | odhlásenie užívateľa z portálu. |

*Tabuľka 1 – Popis sekcií portálu IFI*


## Prihlásenie

Prvým krokom pre prístup k portálu je prihlásenie užívateľa. Prístup zriaďuje TPDaKZ po doručení žiadosti. Žiadosť vyplní WS KAM v spolupráci s OP (existujú 2 typy žiadosti v závislosti od produktu – prenájom stĺpov, prenájom úsekov) – *Žiadosť o prístup k portálu o fyzickej infraštruktúre IFI* a zašle na TPDaKZ ([anton.macek@telekom.sk](mailto:anton.macek@telekom.sk) a [katarina.kovacova@telekom.sk](mailto:katarina.kovacova@telekom.sk)). Pri zriaďovaní prístupu do sekcie *Žiadosť o prenájme úsekov* je tento prístup podmienený podpísaním zmluvy Duct Sharing, ktorej súčasťou je dohoda NDA.

Prístup bude zriadený do 5 pracovných dní. Login (ľubovoľný max. 20 znakov) a úvodné heslo sú obsahom notifikačného e-mailu zákazníkovi po založení užívateľa v portáli IFI.

Prihlasovacie okno je v časti *Žiadosť o prenájme úsekov*, resp. *Žiadosť o prenájme stĺpov* (pozri Obrázok 2). Po prvom prihlásení sa odporúča zmeniť si heslo v časti *Zmena hesla*, kde užívateľ zadá heslo zaslané v e-maile a následne sebou zvolené nové heslo s potvrdením svojho nového hesla. Týmto je proces prvého prihlásenia spoločne s nastavením hesla ukončený.

V prípade straty/zabudnutia hesla zákazník požiada o znovu vygenerovanie cez WS KAM. Systém do 2 pracovných dní automaticky zašle prihlasovacie údaje zákazníkovi.

*Obrázok 2 – Prihlasovacie okno v časti Žiadosť o prenájme úsekov, resp. Žiadosť o prenájme stĺpov.*


# Práca s portálom

## 3.1 Žiadosť o prenájom úsekov

Žiadosť o prenájom úsekov je jednou z dvoch hlavných častí portálu. Je lokalizovaná pre územie Slovenskej republiky, kde je dostupná fyzická infraštruktúra spoločnosti ST v podobe HDPE rúr/mikrotrubičiek, káblovodov a šácht. Úvodná obrazovka ponúka k dispozícií mapu Slovenskej republiky spolu s funkčnými ikonami, bočné menu s obsahom stránky, poľami pre vyplnenie kontaktných informácií a legendu k mape.

### 3.1.1 Ovládanie, práca s mapou

Ovládanie je umožnené pomocou funkčných ikon v pravej hornej časti okna mapy (pozri Obrázok 1). Pohyb v mape je pomocou ľavého tlačidla – kliknutím a ťahaním po mape a kolieska (priblížiť/oddialiť) myši, alebo scroll baru na ľavej strane okna mapy (pozri Obrázok 3).



scroll bar

funkčné ikony

*Obrázok 3 – Úvodná mapa v časti Žiadosť o prenájom úsekov s vyznačenými ovládacími prvkami*

**Popis funkčných ikon**

 - Tabuľka obsahu – slúži ako filter. Užívateľ si môže definovať informácie ktoré chce zobraziť (káblovody, HDPE rúry/mikrotrubičky) a ako ich chce zobraziť (Open Street Map, Ortofoto SK, Kataster nehnuteľností).

- Nápoveda – popisuje funkcie tlačidiel (ikon) mapového okna.


- Kreslenie línie – nástroj umožňujúci výber požadovaného úseku (výber myšou – LMB). Ukončenie výberu línie pomocou RMB. Následne užívateľ vyplní do tabuľky (pozri Obrázok 4) údaje charakterizujúce požiadavky v danom úseku.

výber typu otvoru (zo zoznamu)

číslo úseku (vyplnené systémom)

čo bude umiestnené

počet požadovaných otvorov

*Obrázok 4 –* *Tabuľka pre vyplnenie požadovaných vstupov po výbere úseku/ov.*

 - Editácia – nástroj umožňujúci úpravu vybraného úseku. Kliknutím (LMB) na líniu zvolí miesto, od ktorého chce editovať a následným posúvaním určí nový bod. Ukončenie editácie je možné opätovným kliknutím na ikonu Ceruzky.

 - Zmazanie – pri aktivovanej funkcii zmazanie, je možné kliknutím (LMB) mazať jednotlivé línie. Po výbere zmazania požadovaného úseku užívateľ potvrdí hlášku o zmazaní.

 - Zmazanie všetkých – zmaže v jednom kroku všetky navolené línie.

 - Lokalizácia – po kliknutí na ikonu sa všetky línie zobrazia v mapovom poli – mapa sa vycentruje tak aby boli v nej zobrazené všetky navolené línie.

Pre rýchlejšie vyhľadanie požadovanej oblasti je tiež možné využiť možnosť Zadať adresu v oblasti nad mapovým oknom. V prípade že daná adresa existuje, priblíži sa mapové zobrazenie na danú oblasť.

### 3.1.2 Odoslanie žiadosti

Po navolení požadovaných úsekov nasleduje odoslanie žiadosti. V ľavej časti obrazovky je potrebné vyplniť nasledujúce údaje:

* Kontaktná osoba OP pre technické šetrenie – uviesť meno osoby ktorá bude kontaktovaná ohľadom procesu a výsledku technického šetrenia.
* Kontaktný telefón OP pre technické šetrenie – uviesť telefónne číslo osoby ktorá bude kontaktovaná ohľadom procesu a výsledku technického šetrenia.
* Kontaktný mail OP pre technické šetrenie – uviesť emailovú adresu osoby ktorá bude kontaktovaná ohľadom procesu a výsledku technického šetrenia.

Po vyplnení všetkých údajov je možné žiadosť odoslať pomocou tlačidla – Odošli žiadosť.


Po odoslaní žiadosti príde užívateľovi potvrdzovací email o prijatí žiadosti o technické šetrenie a jej spracovaní spolu s referenčným číslom žiadosti.

## 3.2 Žiadosť o prenájom stĺpov

Žiadosť o prenájme úsekov je jednou z dvoch hlavných častí portálu. Je lokalizovaná pre územie Slovenskej republiky, kde je dostupná fyzická infraštruktúra spoločnosti ST v podobe stĺpov. Úvodná obrazovka ponúka k dispozícií mapu Slovenskej republiky spolu s funkčnými ikonami, bočné menu s obsahom stránky, poľami pre vyplnenie kontaktných informácií a legendu k mape.

### 3.2.1 Ovládanie, práca s mapou

Ovládanie je umožnené pomocou funkčných ikon v pravej hornej časti okna mapy. Pohyb v mape je pomocou ľavého tlačidla – kliknutím a ťahaním po mape a kolieska (priblížiť/oddialiť) myši, alebo scroll baru na ľavej strane okna mapy (pozri Obrázok 5).



scroll bar

funkčné ikony


*Obrázok 5 – Úvodná mapa v časti Žiadosť o prenájom stĺpov s vyznačenými ovládacími prvkami*

**Popis funkčných ikon**


Funkčné ikony sú spoločné ako v predchádzajúcej časti 3.1.1.. Rozdiel je v ikone kreslenie línie , ktorá je nahradená ikonou kreslenie polygónu , pre výber oblasti obsahujúcej požadované stĺpy.

 - Kreslenie polygónu – nástroj umožňujúci výber požadovanej oblasti v rámci ktorej sú umiestnené stĺpy ST (výber myšou – LMB). Ukončenie výberu polygónu je uzavretím daného polygónu (návrat do počiatočného bodu polygónu). Následne užívateľ vyplní do tabuľky pod mapou údaje charakterizujúce požiadavky na jednotlivých stĺpoch (pozri Obrázok 6).

**Príklad správneho vyznačenia oblasti, ktorá zahŕňa stĺpy na Technické šetrenie:**



**Príklad nesprávneho vyznačenia oblasti:**




Poznámka: Budú prešetrené len tie stĺpy, ktoré budú vo vnútri vyznačenej oblasti. Zoznam stĺpov uvidí užívateľ v tabuľke. Viď nižšie:

počet požadovaných vedení umiestnených na stĺp

voliteľná poznámka (napr....)

počet požadovaných rozvádzačov umiestnených na stĺp



*Obrázok 6 – Úvodná mapa v časti Žiadosť o prenájom stĺpov s vyznačenými ovládacími prvkami*

|  |  |  |
| --- | --- | --- |
| **Označenie stĺpa** | **Typ** | **Materiál** |
| J | stĺp jednoduchý bez pätky | drevo |
| JP | stĺp jednoduchý s pätkou | drevo |
| J2P | stĺp jednoduchý s dvomi pätkami | drevo |
| D | stĺp dvojitý bez pätky | drevo |
| DP | stĺp dvojitý s pätkou | drevo |
| A | stĺp A bez pätky | drevo |
| AP | stĺp A s pätkou | drevo |

*Tabuľka 2 – Typy dostupných stĺpov ST*

### 3.2.2 Odoslanie žiadosti

Po navolení požadovaných stĺpov (max. 20 v jednej žiadosti) nasleduje odoslanie žiadosti. V ľavej časti obrazovky je potrebné vyplniť nasledujúce údaje:


* Kontaktná osoba OP pre technické šetrenie – uviesť meno osoby ktorá bude kontaktovaná ohľadom procesu a výsledku technického šetrenia.
* Kontaktný telefón OP pre technické šetrenie – uviesť telefónne číslo osoby ktorá bude kontaktovaná ohľadom procesu a výsledku technického šetrenia.
* Kontaktný mail OP pre technické šetrenie – uviesť emailovú adresu osoby ktorá bude kontaktovaná ohľadom procesu a výsledku technického šetrenia.

Po vyplnení všetkých údajov je možné žiadosť odoslať pomocou tlačidla – Odošli žiadosť.

# Výsledok šetrenia

Po spracovaní žiadosti a vykonaní šetrenia je vypracovaný výsledok šetrenia zvolených lokalít – úsekov, resp. stĺpov. Trvanie šetrenia pre úseky je v dobe 25 dní odo dňa prijatia úplnej žiadosti o TŠ, pre stĺpy 30 kalendárnych dní. Portál automaticky zašle notifikáciu s výsledkom TŠ na [WS\_KAM\_narodni@telekom.sk](mailto:WS_KAM_narodni@telekom.sk) a [wholesale@telekom.sk](mailto:wholesale@telekom.sk). WS KAM informuje OP o výsledku TŠ. OP sa k výsledku TŠ nevyjadruje, výsledok slúži pre uzatvorenie zmluvy o poskytovaní služby. Výsledok TŠ je platný 30 kalendárnych dní odo dňa oznámenia výsledku OP.

Výstup šetrenia spolu s krátkym vysvetlením je uvedený nižšie (pozri Obrázok 7 a Obrázok 8).



Kontakt na ST osobu poverenú riešením TŠ

Parametre šetreného úseku

Detailnejšie vyjadrenie k výsledku TŠ


Stanovisko ST – výsledok TŠ pre daný úsek

Číslo zvoleného úseku k TŠ podľa MEGAPLÁNU

Informácie, kontakty OP

Hlavička dokumentu so základnými identifikátormi TŠ

*Obrázok 7 – Formát výsledného TŠ pre úseky – služba prístupu Duct Sharing*



Požadované prvky k umiestneniu na daný stĺp

Kontakt na ST osobu poverenú riešením TŠ

Stanovisko ST – výsledok TŠ pre daný stĺp

Identifikátor a adresa stĺpa k TŠ podľa MEGAPLÁNU

Informácie, kontakty OP

Hlavička dokumentu so základnými identifikátormi TŠ

*Obrázok 8 – Formát výsledného TŠ pre stĺpy – služba prístupu Pole Sharing*

# Doplňujúce informácie

V prípade otázok, alebo problémov používania portálu – Informácie o fyzickej infraštruktúre – nás prosím kontaktujte na adrese [wholesale@telekom.sk](mailto:wholesale@telekom.sk), alebo v pracovných dňoch od 8:00 do 17:00 na telefónnom čísle 0800 123 939.

V prípade nedostupnosti portálu a otázok môžete tiež kontaktovať príslušného WS Key Account Managera, prostredníctvom ktorého vám v prípade nedostupnosti vyššie uvedených kontaktov tak isto radi pomôžeme.

Ďakujeme Vám za využívanie našich služieb.

Slovak Telekom, a. s.,